Η επίδραση της πλαισίωσης στην προκατάληψη απέναντι στους Ρομά. Ο ρόλος του δεξιού αυταρχισμού και η σημασία της αίσθησης της απειλής.:
Creators: name: Αλεξανδρή, Νικολέττα Αλέξανδρου
Publisher: name: Aristotle University of Thessaloniki
Year: 2014
Subjects: Πλαισίωση
Προκατάληψη
Ρομά
Framing
Prejudice
Roma

description: Στην παρούσα έρευνα διερευνάται η επίδραση της πλαισίωσης πάνω στην προκατάληψη απέναντι στους Ρομά στην Ελλάδα. Επίσης, μελετάται ο ρόλος του δεξιού αυταρχισμού στις επιδράσεις της πλαισίωσης πάνω στις στάσεις του κοινού. Τέλος, μελετάται ο ρόλος της αίσθησης της απειλής (συμβολικής και πραγματικής) στις στάσεις του κοινού και η επίδραση της πλαισίωσης στη σχέση απειλής και προκατάληψης. Βάσει πραγματικού ειδησεογραφικού κειμένου κατασκευάστηκαν τέσσερα πλαίσια που παρουσίαζαν μια ιστορία συμπλοκής (1: θύτης Ρομά- θύμα κάτοικος, 2: θύτης Ρομά- θύμα μέλος Χρυσής Αυγής, 3: θύτης κάτοικος- θύμα Ρομά, 4: θύτης μέλος Χρυσής Αυγής- θύμα Ρομά), με σκοπό να ελεγχθεί αν το κοινό επηρεάζεται από τους ρόλους των πρωταγωνιστών της συμπλοκής και αν η στάση του διαφοροποιείται όταν παίρνουν μέρος μέλη του ακροδεξιού πολιτικού κόμματος, που σύμφωνα με την ειδησεογραφία της περιόδου βρίσκεται συχνά σε συμπλοκή με τους Ρομά. Για τη μέτρηση της προκατάληψης χρησιμοποιήθηκαν παράγοντες που σύμφωνα με τη βιβλιογραφία σχετίζονται με την προκατάληψη (διομαδικό άγχος, πραγματική και συμβολική απειλή, αίσθημα μη οικειότητας, μεροληπτική συμπεριφορά, στερεότυπα, αισθήματα, αξιολογήσεις). Ο παράγοντας του δεξιού αυταρχισμού μετρήθηκε πριν την έκθεση του κοινού στα πλαίσια και λειτούργησε ως ρυθμιστική μεταβλητή. Στην έρευνα συμμετείχαν 200 φοιτητές/τριες του Αριστοτέλειου Πανεπιστήμιου Θεσσαλονίκης και του Αλεξάνδρειου Τεχνολογικού Ιδρύματος Θεσσαλονίκης και εκτέθηκαν τυχαία σε ένα από τα τέσσερα πλαίσια/ ιστορίες σύγκρουσης. Πρώτον, τα αποτελέσματα έδειξαν ότι δεν υπήρξε επίδραση των πλαισίων στην προκατάληψη. Υπήρξε όμως επίδραση στο αίσθημα του θυμού καθώς διάβαζαν το κείμενο και στις αξιολογήσεις σχετικά με τα δικαιώματα των θυμάτων της ιστορίας. Αποδείχθηκε ότι αναλόγως την πλαισίωση δημιουργείται ένα αίσθημα θυμού σχετικά όχι μόνο με τους Ρομά αλλά και με την ομάδα της Χρυσής Αυγής. Επίσης, τα πλαίσια οδήγησαν το κοινό να θεωρεί άλλοτε τους Ρομά και άλλοτε τα μέλη της Χρυσής Αυγής ως άτομα με λιγότερα δικαιώματα μέσα στην κοινωνία. Δεύτερον, φάνηκε ότι ο δεξιός αυταρχισμός είναι ένας παράγοντας που σχετίζεται με την προκατάληψη. Αποδείχθηκε ότι όσοι δηλώνουν υψηλότερα επίπεδα αυταρχικότητας αισθάνονται μεγαλύτερη απειλή (συμβολική και πραγματική) όταν εκτίθενται σε απειλητικά μηνύματα από ότι όταν εκτίθενται σε μη απειλητικά μηνύματα, σε αντίθεση με τα μη αυταρχικά άτομα. Η επίδραση του δεξιού αυταρχισμού στη σχέση του πλαισίου με την προκατάληψη δεν φάνηκε ξεκάθαρα στους υπόλοιπους παράγοντες παρά μόνο στην αίσθηση απειλής. Τρίτον, η έρευνα έδειξε ότι ο φόβος της απειλής, είτε αυτή είναι συμβολική είτε ρεαλιστική, επηρεάζει το κοινό και οδηγεί σε μεγαλύτερη προκατάληψη, ασχέτως του πλαισίου στο οποίο θα εκτεθεί. Επίσης, η επίδραση της συμβολικής απειλής δεν φάνηκε να διαφέρει από την επίδραση της πραγματικής απειλής.
description: The study examines the framing effects on prejudice towards Rom in Greece. It also examines the role of right wing authoritarianism in the framing effects on the attitudes of the public. Finally, it examines the role of the threat (real and symbolic) in the attitudes and the framing effects in the relationship between threat and prejudice. Based on actual news, four frames are constructed, which present an engaging story. (1: victimizer Rom -victim resident, 2: victimizer Rom- victim member of “Golden Dawn”, 3: victimizer resident- victim Rom, 4: victimizer member of “Golden Dawn”- victim Rom) in order to test if the public is affected by the roles of the protagonists of the story and if their attitudes differ when the members of the far-right political party take place in the story, as these members, according to the current news are often in a scuffle with Rom. According to bibliography, some factors are used to measure the prejudice (intergroup anxiety, real and symbolic threat, anti-intimacy, discriminatory behavioral, stereotypes, emotions, evaluations). The right wing authoritarianism as a factor was measured prior to the exposure to the frame and functioned as a moderator. Two hundred university students from Aristotle University of Thessaloniki and Alexander Technological Educational Institute of Thessaloniki participated in the research and were exposed randomly to one of four frames/conflict stories. At first, results revealed no association between attitudes toward Rom and framing. There was, however, an effect of the frames to the emotion of anger as they were reading the text and to the evaluations on the rights of the victims of the story. It was revealed that the frames affect the feeling of anger not only about Rom but also towards the members of the “Golden Dawn”. The frame also led the public to sometimes believe that Rom and sometimes the members of the “Golden Dawn” have fewer rights in the society. Secondly, it appeared that the right-wing authoritarianism is a factor associated with prejudice. It appeared that authoritarians feel greater threat (real and symbolic) when exposed to threatening messages than when exposed to non- threatening messages in contrast to non- authoritarian people. The effect of the right-wing authoritarianism in the relationship between the frames and the prejudice did not appear clearly to other factors other than just the sense of threat. Thirdly, research has shown that the threat, whether it is realistic or symbolic, affects the public and leads to greater prejudice, regardless of the context in which they will be exposed. Also, the effect of symbolic threat did not appear to affect differently from the effect of actual threat.